બીજી તરફ કોંગ્રેસ પ્રવક્તા રણદીપ સુરજેવાલાએ બેંગલુરુમાં પ્રેસ કોન્ફરન્સ કરી કહ્યું કે, છેલ્લા 41 મહિનાથી વાડ્રાને નિશાન બનાવાઈ રહ્યા છે. સુરજેવાલાએ કહ્યું કે, ‘જ્યાં સુધી રોબર્ટ વાડ્રા સામેના આરોપોનો સંબંધ છે તો અમે માત્ર એ કહીશું કે મોદીજીને સત્તામાં 41 મહિના થઈ ગયા છે. હરિયાણા અને રાજસ્થાનમાં તેમની (ભાજપની) સરકાર છે, તમે કોઈપણ તપાસ કરાવી લો અને સ્વતંત્ર તેમજ નિષ્પક્ષ કાયદાકીય પ્રક્રિયાથી કોઈ ખોટી બાબતને શોધી લો.’ સુરજેવાલાએ કહ્યું કે, 41 મહિના સુધી નિશાન બનાવવા અને ઘણા તપાસ પંચો છતાં પણ ભાજપ હરિયાણા કે રાજસ્થાનમાં કોઈ નિયમ-કાયદાના ઉલ્લંઘનને લઈને કોઈ નિષ્કર્ષ પર પહોંચી શક્યો છે.